Koosta eestikeelsetest uudistest pealkiri, pakkudes ainult lühikest kokkuvõtet. Vasta ainult eesti keeles.
## Tekst:

Statistikaameti andmetel peatus septembris Eesti hotellides ligi 260 000 turisti, mis ületab mullust sama perioodi taset 21 protsenti.
Statistikaameti analüütiku Helga Laurmaa sõnul peatus majutusettevõtetes 129 600 välis- ja 130 100 siseturisti.

"Välisturiste oli aastases võrdluses 74 protsenti rohkem, samas kriisieelse 2019. aasta septembriga võrreldes siiski veel 32 protsenti vähem. Paaril viimasel aastal kiiresti suurenenud siseturistide arv vähenes mullusega võrreldes seitse protsenti, samas oli neid 24 protsenti rohkem kui kriisieelse 2019. aasta septembris," ütles Laurmaa.

Aastases võrdluses reisis Eestisse rohkem turiste nii paljudest Euroopa kui ka teistest maailma riikidest. Kõige enam reisiti Eestisse Soomest (47 000 inimest) ja Lätist (16 000 inimest). Kahe naaberrriigi turiste reisis Eestisse vastavalt 132 ja 74 protsenti enam kui mullu septembris. Pandeemia-eelset taset ei saavutanud Soomest saabunud turistid, Läti turiste oli aga 23 protsenti enam.

Kaugematest riikidest – Saksamaalt, Suurbritanniast, Ameerika Ühendriikisest ja Aasia riikidest reisiti Eestisse oluliselt vähem kui 2019. aastal.

Välisturistidest 74 protsenti peatus Harjumaa majutusettevõtetes, järgnesid Pärnu (10 protsenti), Tartu (viis protsenti) ja Saaremaa (kolm protsenti).

Välisturistid veetsid Eestis kokku 258 000 ööd. Siseturistid veetsid majutusettevõtetes kokku 214 000 ööd.

Septembris pakkusid külastajatele teenust 1096 majutuskohta ehk 127 majutuskohta vähem kui augustis. Turistide kasutuses oli 23 000 tuba ja 53 000 voodikohta, täidetud oli 43 protsenti tubadest.

Ööpäev majutuses maksis keskmiselt 45 eurot inimese kohta, mis oli augustikuu hinnast kolme euro võrra kallim. Harjumaa majutusettevõttes maksis ööpäev keskmiselt 50 eurot, Tartumaal 46, Ida-Virumaal 41, Saaremaal 37 ning Pärnumaal 36 eurot inimese kohta.

Välisturistide statistikas ei kajastu Ukraina põgenikud.
## Pealkiri:

user
Hotellide statistika näitab Soome turistide arvu kiiret kasvu
assistant